Kito Mudra
Kito Mudra (němsce Christian Mudra; * 28. nowembra 1799 w Běłej, † 7. junija 1883 w Picnju) bě serbski farar, přełožowar a zakitowar delnjoserbskeje rěče.
Narodźi so jako syn sudniskeho šołty a wopytowaše wot 1816 do 1822 Choćebuski gymnazij. Wot 1822 do 1825 studowaše ewangelsku teologiju w Hali. Po nawróće do Łužicy bě najprjedy z wučerjom na Hólčej wyšej šuli w Choćebuzu a wot 1829 do 1839 wyši wučer a třeći farar w Picnju. Wot 1839 do 1873 skutkowaše při tamnišej cyrkwi jako wyši farar. W lěće 1873 poda so na wuměnk.
Mudra zastupowaše prawo za šulske zdźěłowanje w delnjoserbskej rěči a wojowaše wo zachowanje serbstwa w Delnjej Łužicy. Přełoži knihu Pój k Jězusej (Barmen 1860), někotre spěwy a kěrluše a pomhaše při wudawanju serbskich prědarskich knihow. W lěće 1865 dósta wot pruskeho knježerstwa nadawk, nawjedować komisiju za wudawanje serbskich wučbnicow za delnjołužiske šule a spisać serbske šulske knihi. Nimo njeho słušachu tež Fryco Bojt, Pawoł Fryco Broniš a Karl Eduard Haußig do tuteje komisije. Na zakładźe spěšnje změnjenych politiskich wobstejnosćow w Pruskej hodźachu so tute plany pak jenož zdźěla zwoprawdźeć.
Kito Mudra bě wot 1880 čłon Maśicy Serbskeje.
Dalšej spisaj[wobdźěłać | žórłowy tekst wobdźěłać]
- Ten knjez jo moj pastyŕ. Chośebuz 1869 [prědowanje čo. 45]
- Serbske arije za našu lubu młoźinu. Chośebuz 1867 [sobuawtor]
Literatura[wobdźěłać | žórłowy tekst wobdźěłać]
- Korla Awgust Jenč: Pismowstwo a spisowarjo delnjołužiskich Serbow wot (1548) 1574–1880. W: ČMS 33 (1880), str. 150
- Benjamin Běgaŕ: Wušy farar Mudra. W: SC 82, čo. 14, 11. apryla 1931
Žórło[wobdźěłać | žórłowy tekst wobdźěłać]
- Jurij Młynk/Pětr Kunze: Mudra, Kito. W: Jan Šołta, Pětr Kunze, Franc Šěn (wud.): Nowy biografiski słownik k stawiznam a kulturje Serbow. Ludowe nakładnistwo Domowina, Budyšin 1984, str. 398
min_Latn szl_Latn szl_Latn szl_Latn min_Latn nno_Latn lit_Latn hrv_Latn pol_Latn pol_Latn szl_Latn pol_Latn szl_Latn